MORE รูด 7% หลัง “ปปง.” อายัดทรัพย์ “ก๊วนปั่นหุ้น” ต่อ 5.3 พันล้าน
MORE ร่วง 7% เซ่น “ปปง.” สั่งอายัดทรัพย์ “ก๊วนปั่นหุ้น” ต่อ 34 รายการ กว่า 5.3 พันล้าน ส่วนสำนักงานก.ล.ต.จะเข้าฟ้องกับตำรวจในวันศุกร์นี้
MORE ร่วง 7% เซ่น “ปปง.” สั่งอายัดทรัพย์ “ก๊วนปั่นหุ้น” ต่อ 34 รายการ กว่า 5.3 พันล้าน ส่วนสำนักงานก.ล.ต.จะเข้าฟ้องกับตำรวจในวันศุกร์นี้
9 ก.พ. 2566

ผู้สื่อข่าวรายงานว่า วันนี้ (9 ก.พ.66) ราคาหุ้น บริษัท มอร์ รีเทิร์น จำกัด (มหาชน) หรือ MORE ณ เวลา 10:07 น. อยู่ที่ระดับ 0.39 บาท ลบ 0.03 บาท หรือ 7.14% สูงสุดที่ระดับ 0.40 บาท ต่ำสุดที่ระดับ 0.38 บาท ด้วยมูลค่าการซื้อขาย 20.73 ล้านบาท

สำหรับราคาหุ้น MORE ที่ปรับตัวลงมานั้น คาดมาจากข่าวที่ “ปปง.” มีมติอายัดทรัพย์สินของผู้เกี่ยวข้องกับการซื้อขายหุ้น MORE แบบผิดปกติต่อ จำนวน 34 รายการ มูลค่า 5.37 พันล้านบาท ซึ่งทางปปง.จะมีการส่งเรื่องไปยังอัยการ เพื่อให้ยื่นคำร้องต่อศาลให้อายัดทรัพย์ต่อไปแบบไม่มีกำหนดระยะเวลา
โดยแหล่งข่าวจากวงการหลักทรัพย์ กล่าวกับ “ข่าวหุ้นธุรกิจ” ว่า ทางสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) จะนำข้อมูลรวมทั้งหลักฐานทั้งหมดเข้ายื่นหรือแจ้งความกับตำรวจในวันศุกร์ที่ 10 ก.พ.นี้